b'\n_START_ARTICLE_\nLiubice\n_START_PARAGRAPH_\nLiubice, ogs\xc3\xa5 kendt under det tyske navn Alt-L\xc3\xbcbeck ("Gamle L\xc3\xbcbeck"), var en middelalderlig vestslavisk bebyggelse n\xc3\xa6r stedet for moderne L\xc3\xbcbeck i Tyskland. Liubice var placeret ved sammenl\xc3\xb8bet af Schwartau med Trave overfor Teerhof \xc3\xb8, cirka fire kilometer nord for det nuv\xc3\xa6rende L\xc3\xbcbeck. Liubice som bolig for den kristne fyrste over obotritterne Henrik blev \xc3\xb8delagt efter hans d\xc3\xb8d af den hedenske Rani af Rugien.\n_START_SECTION_\nHistorie\n_START_PARAGRAPH_\nSlaviske stammer begyndte at indvandre til L\xc3\xbcbeck Bugt i det 7. \xc3\xa5rhundrede, hvor de erstattede bortflyttede germanske stammer. Vagriere og polabere etablerede mange landsbyer og f\xc3\xa6stninger, herunder Starigard, Plune, Racisburg, og Liubice, hvis navn betyder "dejlige"._NEWLINE_Liubice var tyndt befolket i det 9. og 10. \xc3\xa5rhundrede. I midten af det 11. \xc3\xa5rhundrede begyndte bebyggelsen at udvikle sig. Fra 1055 under styret af Gottschalk, en kristen fyrste over obotriternes forbund, blev den gamle borg ombygget. Gottschalk blev dr\xc3\xa6bt under en opstand i 1066 og erstattet som obotriterfyrste af den hedenske Kruto. Liubice f\xc3\xa6stning blev \xc3\xa6ndret for anden gang i 1087, n\xc3\xa6r slutningen af Krutos regeringstid. Fordi f\xc3\xa6stningsv\xc3\xa6rket blev placeret p\xc3\xa5 en halv\xc3\xb8 mellem floderne Schwartau og Trave, blev en tolv meter bred gr\xc3\xb8ft skabt for at adskille Liubice fra fastlandet og derved i det v\xc3\xa6sentlige skabe en \xc3\xb8-f\xc3\xa6stning._NEWLINE_Liubice n\xc3\xa5ede sit h\xc3\xb8jdepunkt under regeringstid for fyrsten eller "konge over slaverne", den kristne Henrik, som h\xc3\xa6vnede sin far Gottschalks d\xc3\xb8d ved at dr\xc3\xa6be Kruto i 1093. Havnbebyggelsen for Liubice, som l\xc3\xa5 i gr\xc3\xa6nselandet mellem vagriere, polabere og obotritter, blev valgt som Henriks fyrstebolig. Den relativt lille f\xc3\xa6stnings volde havde en diameter p\xc3\xa5 ca. 75 til 100 meter. Slotskirken bygget af Henrik ca. 1100 var det tidligste kendte stenbyggeri i regionen; medlemmer af den fyrstelige familie blev begravet inde i kirken. Det fyrstelige palads l\xc3\xa5 formentlig nordvest for slottets egne kristne kirke, mens et kornkammer l\xc3\xa5 \xc3\xb8st for kirken. Kv\xc3\xa6gstalde var placerede mod syd\xc3\xb8st lige ved voldene. Slotskomplekset indeholdt ogs\xc3\xa5 huse til garnisonen og formentlig guldsmedev\xc3\xa6rksteder eller et m\xc3\xb8ntv\xc3\xa6rksted. Slottet var omgivet af en jordvolde med kontstruktioner af tr\xc3\xa6 med en sydlige port. Sydvest for slottet under beskyttelse af dens v\xc3\xa6gge var en bebyggelse for h\xc3\xa5ndv\xc3\xa6rkere. Mod nordvest p\xc3\xa5 den anden side af gr\xc3\xb8ften var en fattigere bebyggelse, sandsynligvis for tjenestefolk. Mod sydvest hinsides Trave var en koloni af udenlandske, hovedsagelig saksiske, k\xc3\xb8bm\xc3\xa6nd, som var tilladt at have deres egen kristne kirke._NEWLINE_Ca. 1100 blev Liubice belejret af fl\xc3\xa5den for den hedenske Rani, men med hj\xc3\xa6lp fra sakserne fra Holsten tvang Henrik Rani at hylde ham. Obotriterstaten kollapsede efter Henriks d\xc3\xb8d og afslutningen p\xc3\xa5 Nakonid-dynastiet i 1127. Rani vendte tilbage til Liubice i 1128. Med Knud Lavards d\xc3\xb8d i 1131 blev obotriternes lande delt mellem Niklot, der fik Mecklenburg, og Pribislav, som fik Vagrien og Polabien. Pribislav valgte Liubice som sin bop\xc3\xa6l for at h\xc3\xa6vde sine arvekrav efter Henrik, men han blev reduceret til at v\xc3\xa6re en saksisk vasal i Vagrien efter at v\xc3\xa6re blevet besejret af Henrik af Badewide i slutningen 1130-erne. Liubice- og Oldenburg-regionen blev h\xc3\xa6rget af en ny kampagne af Rani i 1138, hvor slottets kirke blev \xc3\xb8delagt._NEWLINE_Overdraget Vagrien og Segeberg af hertug Henrik L\xc3\xb8ve i 1143 grundlagde grev Adolf 2. af Holsten en tyske bebyggelse af et nyt L\xc3\xbcbeck fire kilometer fra Liubice p\xc3\xa5 en halv\xc3\xb8 kaldet Bucu ved sammenl\xc3\xb8bet af Wakenitz og Trave. De \xc3\xb8vrige slaviske indbyggere i regionen holdt deres forsamlinger ved L\xc3\xbcbecks Marienkirche indtil det 13. \xc3\xa5rhundrede. Nogle af de \xc3\xa6ldre slaviske love blev indarbejdet i L\xc3\xbcbecks bylove.\n_START_SECTION_\nUdgravning\n_START_PARAGRAPH_\nArk\xc3\xa6ologiske fund i 1970-erne viste, at Liubice var \xc3\xa6ldre end hidtil antaget. Det \xc3\xa6ldste f\xc3\xa6stningsv\xc3\xa6rk g\xc3\xa5r tilbage til 819, mens yderligere sektioner af muren dateres til 1055 og 1087. Dendrokronologisk unders\xc3\xb8gelser viser to reparationer p\xc3\xa5 volden og aktivitet inde i slottet i 1002 og 1035. Stenkirken, fundet i 1852, blev efterfulgt af en tr\xc3\xa6kirke. Fletnings- og blokkonstruktioner blev fundet spredt inde i ruinerne af slotskomplekset.'